עידן חדש בתעופה הספורטיבית בישראל

אגודת התעופה נכנסה לשנות ה-2000 ורכשה לאחרונה 6 מכשירים לרישום נתוני טיסה Advance Flight Logging System המכשיר מבוסס GPS עם תוכנה וחיבור למחשב נייד רושם את מהלך הטיסה בעת תחרויות ( גובה, מהירות, נתיב, זמנים )

המכשיר גויר כדת וכדין ושמו בישראל ממר"ן מערכת מתקדמת לרשום נתונים

תיקצר היריעה מלתאר את התלאות אותם עברו המכשירים במסעם אל אגודת התעופה דרך מבוכי המכס הישראלי על שביתותיו. המכשירים התעכבו מעל חודש ימים במחסני מכס ישראל .

בתחרויות הניווט הקרובות יונח מכשיר כזה בכל מטוס מתחרה ומהלך הטיסה יוקלט.

הנתונים יורדו למחשב והתכנה תשווה בין הנתיב המבוצע ולנתיב התחרות ותחשב את הסטיות והניקוד בדיוק רב כולל תרשים צבעוני.

המכשיר יחסוך את הצורך בהצבת שופטים בכל נקודות הביקורת וימנע את אי הדיוקים של בני אנוש במדידת זמנים, מרחקים, מעבר השער בנקודות הביקורת וכו' כמו גם יקצר בצורה ניכרת את זמן עיבוד הנתונים והפקת לוח התוצאות.

המכשיר מוכר ע"י FAI ונמצא בשימוש ע"י ארגוני הספורט התעופתי ברחבי העולם כציוד תיקני בתחרויות ניווט.

ממש בימים אלה פועל צוות מוחות של ועד הספורט ולומד את הפעלת המכשיר, הכנת ניווט, הורדת נתונים והפקת הדוחות הרצויים, מתוך תקווה כי כבר .בתחרות הקרובה שתיערך בסוף חודש ינואר יעשה שימוש במכשירים. מאחר וכרגע ברשותנו רק 6 מכשירים כנראה יהיו 2 מקבצי מתחרים.

בתכנית לרכוש עוד 6 מכשירים בעתיד הקרוב, ושוב מתוך תקווה כי בעקבות הפעילות של האגודה יצטרפו עוד ועוד טייסים חברי האגודה למעגל המשתתפים והמתחרים.

כמובן שהיעד הסופי הוא להעלות את רמת הצוותים לרמה הבינ"ל ולהעמיד נבחרת ישראל בניווט  שתשתתף בתחרויות בינ"ל באזורנו ובאליפות העולם בניווט אווירי הנערכת מידי שנה.  

הסערת מוחות בנושא ה-LOGGER – אני מאחורי התמונה...    יגאל מירב 

המדריך ובמוביל הפרויקט – יואל ניר 

